బేరియం ఆక్సైడ్

బేరియం ఆక్సైడ్  ఒక రసాయనిక సమ్మేళన పదార్థం.ఇది ఒక అకర్బన రసాయన సంయోగ పదార్థం.ఈ సమ్మేళన పదార్థం యొక్క రసాయన ఫార్ములా BaO.బేరియం, ఆక్సిజన్ మూలకాల పరమాణువుల సంయోగం వలన ఏర్పడిన సంయోగ పదార్థం ఇది.

భౌతిక లక్షణా లు
బేరియం ఆక్సైడ్ తెల్లని ఘన పదార్థం.బేరియం ఆక్సైడ్ యొక్క అణుభారం 153.326 గ్రాములు/మోల్. ఈ సంయోగ పదార్థం యొక్క సాంద్రత 5.72 గ్రాములు/సెం.మీ3. బేరియం ఆక్సైడ్ యొక్క ద్రవీభవన స్థానం 1,923 °C (3,493 °F; 2,196 K).దీని బాష్పీభవన స్థానం ~ 2,000 °C (3,630 °F; 2,270 K).బేరియం ఆక్సైడ్ నీటిలో కరుగుతుంది. నీటి ఉష్ణోగ్రత పెరుగు కొలది, నీటిలో బేరియం ఆక్సైడ్
ద్రావణీయత పెరుగుతుంది.100 మి.లీ నీటిలో 20 °C వద్ద 3.48 గ్రాములు,100°Cవద్ద 90.8 గ్రాములు కరుగును. బేరియం ఆక్సైడ్ఇథనాల్, సజల ఖనిజ ఆమ్లాలలో, క్షారాలలో కరుగును.అసిటోన్ లో, ద్రవ అమ్మోనియాలో మాత్రం కరుగదు.

ఉత్పత్తి విధానం
బేరియం కార్బోనేట్ ను కోక్, (coke, కార్బన్ బ్లాక్ లేదా తారుతో కలిపి వేడి చెయ్యడం ద్వారా ఉత్పత్తి చెయ్యుదురు.బేరియం నైట్రేట్‌ను ఉష్ణవియోగం చెందించడం ద్వారా కూడా ఉత్పత్తి చెయ్యవచ్చును. తరచుగా బేరియం లవణాలను వియోగం చెందించడం వలన ఉత్పత్తి చెయ్యుదురు: 2Ba + O2 → 2BaO
BaCO3 → BaO + CO2

ఉపయోగాలు
బేరియం ఆక్సైడ్‌ను కేథోడ్ కిరణ నాళిక (cathode ray tubes) వంటి పరికరాలలో వేడి కేథోడుకు పూతగా ఉపయోగిస్తారు.ఆప్టికల్ క్రౌన్ గ్లాస్ (optical crown glass) వంటి గాజు వస్తువులలో లెడ్ (II) ఆక్సైడ్ కు ప్రత్నామ్యాయంగా ఉపయోగిస్తారు. బేరియం ఆక్సైడ్ ను ఇథైలిన్, ఆల్కహాల్ లరసాయన చర్యలో ఎథొక్సాలెసన్ (ethoxylation ) ఉత్పేరకంగా ఉపయోగిస్తారు. ఈ రసాయన చర్య 150-200°Cమధ్య జరుగును. 

శుద్ధమైన ఆక్సిజన్ ఉత్పత్తికి బేరియం ఆక్సైడ్ నువనరుగా ఉపయోగిస్తారు.బేరియం ఆక్సైడ్ సమ్మేళనం BaO1+xగా ఆక్సీకరణ చెందటం వలన పెరాక్సైడ్ అయాన్ ఏర్పడును.ఒక మోస్తరు/తగుమాత్రం ఉషోగ్రత వద్ద బేరియం ఆక్సైడ్, పెరాక్సిడేసన్ వలన బేరియం పెరాక్సైడ్ (Bao2) గా ఏర్పడును.1175K వద్ద ఈ పెరాక్సైడ్ ఆక్సిజన్ (O2, బేరియం ఆక్సైడ్ గా వియోగం చెందును.

రక్షణ ,ఆరోగ్యపరమైన విషయాలు
బేరియం ఆక్సైడ్ ఇరిటె సన్ కల్గించు పదార్థం.కళ్ళను, లేదా చర్మాన్ని తాకినప్పుడు లేదా పీల్చినపుడు నొప్పి కలగడం, ఎరుపెక్కడం జరుగును.అన్నకోశం చేరిన మరింత ప్రమాదకరం. దీని వలన వాంతులు, డోకులు, విరేచనాలు, కండరాల పక్షవాతం, హృదయానికి సంబంధించిన ఇబ్బందులు కలిగి, మరణం సంభవించే అవకాశం ఉంది. అందు వలన పొరపాటున తినిన వెంటనే వైద్య చికిత్స అందించ వలెను.

బేరియం ఆక్సైడ్ ను వాతావరణంలో విడుదల చెయ్యరాదు.అలాచేయ్యడం వలన జలసంబంధమైన, జలచరమైనమరియు సూక్ష్మసంయోగాలు, సూక్ష్మజీవులఉనికికి ప్రమాదం.

ఇవికూడా చూడండి
బేరియం

మూలాలు

ఇతర లింకులు
International Chemical Safety Card 0778

రసాయన శాస్త్రము
రసాయన సమ్మేళనాలు
బేరియం సమ్మేళనాలు
అకర్బన సమ్మేళనాలు